Diari Oficial de la Generalitat Valenciana


Sumari del DOGV 8196, del 22-12-2017 (2017/11693)

RESOLUCIÓ de 14 de desembre de 2017, del president de l'Agència Valenciana del Turisme, de concessió d'ajudes dirigides a les entitats locals de la Comunitat Valenciana.
-------------------------------------------------------------------------------------------------------------------------------------------------------------------------

### Dades del document

Número de DOGV
:   8196

Data del DOGV
:   22-12-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/11905


Data del document
:   14-12-2017

Organisme emissor
:   Agència Valenciana del Turisme

Tipus de document
:   Resolució

Anàlisi jurídica

 Descriptors 

:   * Agència Valenciana del Turisme
    * ajuda pública

RESOLUCIÓ de 14 de desembre de 2017, del president de l'Agència Valenciana del Turisme, de concessió d'ajudes dirigides a les entitats locals de la Comunitat Valenciana. [2017/11563]  
Antecedents de fet  
Primer. Per la Resolució de 25 d'abril de 2017, del president de l'Agència Valenciana del Turisme, es convoquen les ajudes a les entitats locals per a l'any 2017 de l'Agència Valenciana del Turisme, dirigides a la millora i la competitivitat dels recursos i les destinacions turístiques de la Comunitat Valenciana, publicada en el Diari Oficial de la Generalitat Valenciana, número 8032, del dia 4 de maig de 2017, per als projectes que s'emmarquen en els programes que es detallen en l'annex I de la resolució esmentada, els quals són els següents.  
Programa 1: Inversió en adequació i millora dels serveis i recursos turístics, amb una consignació d'1.876.000 euros. Capítol VII.  
  
Programa 2: Competitivitat de les destinacions turístiques, amb una consignació d'1.700.000 euros. Capítol IV.  
Subprograma 2.1: Implantació i certificació de sistemes de qualitat en recursos i serveis turístics.  
Subprograma 2.2: Impuls a la imatge de les destinacions turístiques de la Comunitat Valenciana.  
Subprograma 2.3: Suport a la prestació de serveis turístics.  
Segon. Dins del termini establit en l'esmentada resolució, van tindre entrada en l'Agència Valenciana del Turisme les sol·licituds d'ajuda que han donat lloc a la instrucció, entre d'altres, dels expedients relacionats en el document annex d'aquesta resolució i que corresponen als expedients PAC-271-17, PAA-341-17, PAV-174-17, ATV-330-17 i ETV-378-17.  
Tercer. Respecte de les sol·licituds corresponents als expedients PAC-271-17, PAA-341-17, PAV-174-17 i ATV-330-17, va ser declarat el desistiment d'aquestes, mitjançant sengles resolucions del cap de l'àrea de Competitivitat Turística, de dates 18, 15, 18 i 19 de setembre respectivament, per falta de presentació de part de la documentació preceptiva, després de l'oportú requeriment.  
Quart. Els interessats en temps i forma, van interposar recursos de reposició contra les resolucions de desistiment dictades pel cap de l'àrea de Competitivitat Turística, anteriorment esmentades. En diferents dates, el president de l'Agència Valenciana del Turisme ha dictat resolucions en les quals estima els esmentats recursos, i deixa sense efecte les resolucions de desistiment dictades en el seu dia i retrotrau les actuacions a la fase de presentació de documentació. Els interessats han completat la totalitat de la documentació preceptiva.  
  
Cinqué. Respecte de l'expedient ETV-378-17, es va dictar proposta de denegació de concessió d'ajuda, publicada en el Diari Oficial de la Generalitat Valenciana el 6 d'octubre de 2017, per puntuació inferior a l'exigida en la convocatòria d'ajudes. Presentat un escrit per l'interessat en el qual al·legava l'existència d'un error en la puntuació i després de la revisió de la puntuació obtinguda, el cap de l'àrea de Competitivitat Turística va informar la procedència d'estimar les al·legacions presentades per l'interessat i retrotraure les actuacions a la fase d'avaluació.  
  
Sisé. D'acord amb el que estableix l'article 8.2 de la resolució de convocatòria, la comissió d'avaluació d'ajudes es va reunir, en la sessió de data 12 de desembre de 2017, i va adoptar els acords següents:  
  
- Aprovar per unanimitat la puntuació obtinguda per cada una de les sol·licituds que ha avaluat l'òrgan instructor en cada un dels programes, d'acord amb els criteris de valoració establits en l'article 7, Criteris de valoració de les sol·licituds, de la Resolució de 25 d'abril de 2017, per la qual es regeix aquesta convocatòria d'ajudes.  
  
- Aprovar el cost subvencionable determinat per l'òrgan instructor, després de l'anàlisi de l'actuació per a la qual es sol·licita ajuda en cada un dels programes.  
- Informar favorablement la concessió de subvenció a les tres sol·licituds que es relacionen en el document annex, Sol·licituds favorables, de l'acta de la sessió, en el qual consten els imports d'ajuda i les actuacions a subvencionar.  
- Traslladar els acords anteriors a la directora de l'Agència Valenciana del Turisme per a que, en compliment de l'article 8.5 de la Resolució de 25 d'abril de 2017, per la qual es convoquen aquestes ajudes, emeta la proposta de resolució corresponent.  
Seté. Amb data 13 de desembre de 2017, la directora de l'Agència Valenciana del Turisme, ha dictat una proposta de resolució de concessió d'ajudes per als sol·licitants que figuren en l'esmentat document annex de l'acta de la sessió, els quals es relacionen en el document annex d'aquesta resolució.  
  
Fonaments de dret  
Primer. La Resolució de 25 d'abril de 2017, del president de l'Agència Valenciana del Turisme, per la qual es convoquen les ajudes a entitats locals per a l'any 2017 de l'Agència Valenciana del Turisme, dirigides a la millora i la competitivitat dels recursos i les destinacions turístiques de la Comunitat Valenciana; el Decret 4/2017, de 31 de març, del president de la Generalitat, pel qual s'aproven les bases reguladores de les ajudes dirigides al sector turístic de la Comunitat Valenciana; la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; el que disposa la Llei 38/2003, de 17 de novembre, general de subvencions i el seu reglament, aprovat pel Reial decret 887/2006, de 21 de juliol, i la resta de normativa aplicable; la Llei 39/2015, d'1 d'octubre, de procediment administratiu comú de les administracions públiques.  
Segon. La competència per a dictar aquesta resolució la té el president de l'Agència Valenciana del Turisme d'acord amb les competències assignades per l'article 5 del Decret 209/2004, de 8 d'octubre, del Consell de la Generalitat, pel qual s'aprova el Reglament de l'Agència Valenciana del Turisme.  
Tercer. L'article 36.3 de la Llei 39/2015, d'1 d'octubre, de procediment administratiu comú de les administracions públiques, estableix que els actes administratius de la mateixa naturalesa, com ara nomenaments, concessions o llicències, es poden refondre en un únic acte, acordat per l'òrgan competent, que ha d'especificar les persones o altres circumstàncies que individualitzen els efectes de l'acte per a cada persona interessada.  
Vistos els anteriors antecedents de fet i fonaments de dret, resolc:  
  
  
I. Concedir subvenció als sol·licitants de les ajudes que es detallen en el document annex a aquesta resolució, amb indicació de l'actuació que es vol subvencionar i l'import de l'ajuda, corresponents als programes i subprogrames detallats en l'antecedent primer segons la Resolució de 25 d'abril de 2017, per la qual es regeix aquesta convocatòria.  
L'efectivitat de les subvencions està subordinada al compliment de les condicions següents:  
a) La realització de l'activitat per a la qual es concedeix subvenció ha de ser de responsabilitat exlusiva del beneficiari. Així mateix, han d'anar a càrrec seu els mitjans humans i materials que necessiten per al seu compliment.  
b) Correspon al beneficiari sol·licitar tots els permisos, les autoritzacions i llicències que corresponguen a la naturalesa del projecte que es vol incentivar.  
c) El beneficiari comunicarà a l'Agència Valenciana del Turisme l'obtenció o la sol·licitud d'altres ajudes per a la mateixa finalitat procedents d'altres administracions o ens públics o privats.  
d) El beneficiari ha de situar de manera visible el distintiu en què es fa constar que el projecte ha comptat amb la col·laboració de l'Agència Valenciana del Turisme, disponible en l'adreça d'internet: http://www.turisme.gva.es/opencms/opencms/turisme/es/contents/subvencion/distintivos.html. Per al Programa d'inversió en adequació i millora dels serveis i recursos turístics, s'ha d'instal·lar una placa al lloc o l'element objecte de l'actuació en què conste el distintiu esmentat.  
e) Qualsevol altra condició prevista en la Resolució de 25 d'abril de 2017, per la qual es convoquen aquestes ajudes; el Decret 4/2017, de 31 de març, del president de la Generalitat, pel qual s'aproven les bases reguladores de les ajudes dirigides al sector turístic de la Comunitat Valenciana; la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; el que disposa la Llei 38/2003, de 17 de novembre, general de subvencions i el seu reglament, aprovat pel Reial decret 887/2006, de 21 de juliol, i la resta de normativa aplicable.  
f) La justificació de l'actuació objecte d'ajuda, que s'ha d'efectuar únicament per via telemàtica, s'ha de fer d'acord amb el projecte subvencionat i en els termes fixats en l'esmentada Resolució de 25 d'abril de 2017 i en la resolució de concessió.  
g) La justificació de l'actuació s'ha d'efectuar per mitjà de la presentació telemàtica de la documentació que s'assenyala en l'article 12.1 i 2 de la Resolució de 25 d'abril, del president de l'Agència Valenciana del Turisme, per la qual es convoquen aquestes ajudes.  
Quant a la forma d'acreditar el requisit d'estar al corrent de la rendició de comptes anuals davant de la Sindicatura de Comptes, cal ajustar-se al que disposa l'article 12.5, de la convocatòria esmentada.  
En cas que l'entitat local no conste en la pàgina d'internet de la Sindicatura de Comptes, en concret, en el document en què se certifiquen totes les entitats que estan al corrent en la rendició de comptes, cal que presente una certificació individualitzada expedida per la Sindicatura de Comptes que acredite que n'està al corrent.  
h) El termini de presentació de la documentació justificativa acaba el 29 de desembre de 2017, i l'actuació objecte d'ajuda ha d'estar acabada en aquesta data.  
Sense perjudici del que s'ha establit més amunt, en el cas de les sol·licituds l'actuació subvencionable amb caràcter plurianual, el termini de justificació acabarà el 29 de desembre de 2017, per a les partides del projecte a executar el 2017 i el 15 d'octubre de 2018 per a les partides del projecte a executar el 2018.  
i) L'import que s'ha de justificar ha de coincidir, com a mínim, amb la totalitat del cost subvencionable. En el cas que l'import del cost subvencionable justificat de manera adequada siga inferior al cost subvencionable establit en la resolució de concessió, l'import de l'ajuda a lliurar disminuirà en una proporció idèntica, i donarà lloc a la pèrdua parcial del dret al cobrament de la subvenció.  
Sense perjudici del que s'ha exposat més amunt, en el cas de les sol·licituds en què import de l'ajuda a lliurar siga el màxim establit en la convocatòria per al programa que corresponga, han de justificar la totalitat del pressupost d'execució de l'actuació.  
j) En cas que el cost subvencionable justificat de manera adequada siga inferior a l'import mínim establit en cada programa, perquè l'actuació siga subvencionable, es produirà la pèrdua total del dret al cobrament de la subvenció concedida.  
k) L'alteració d'algunes de les característiques del projecte o activitat aprovats, l'incompliment de condicions i terminis establits en la resolució de concessió, l'execució nul·la o l'execució parcial de la inversió, la falta de justificació, o incompleta, de despeses efectivament fetes i la concessió després de la presentació de la sol·licitud d'altres ajudes públiques o privades que, en conjunt, excedisquen de l'import del cost subvencionable de l'actuació o, en el cas de les sol·licituds en què l'import de l'ajuda a lliurar siga el màxim establit en la convocatòria, de l'import total de l'actuació que se subvenciona, poden donar lloc a la pèrdua del dret al cobrament total o parcial de la subvenció concedida.  
Les presents ajudes es consideraran acceptades per cada un dels interessats si en un termini de cinc dies naturals, a comptar des de la corresponent notificació, no han comunicat a l'Agència Valenciana del Turisme la seua renúncia a la subvenció.  
  
II. Publicar aquesta resolució en el Diari Oficial de la Generalitat Valenciana, amb efectes de notificació.  
Contra aquesta resolució, que posa fi a la via administrativa, s'hi pot interposar un recurs contenciós administratiu davant dels jutjats contenciosos administratius, en el termini de dos mesos, que es comptaran des de l'endemà de la notificació d'aquesta i potestativament es podrà interposar un recurs de reposició davant de l'òrgan que ha dictat l'acte, en el termini d'un mes, que es comptarà des de l'endemà de la notificació d'aquesta. Tot això de conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
Valencia, 14 de desembre de 2017.- El president: Francesc Colomer Sánchez.